《偶作二首 其一》
宋代·范浚

晏食聊当肉，缓步聊当车。身闲贵莫比，心足富有馀。

时饮一杯酒，历观千载书。正尔良独难，亦复将何须。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。